Helsingin opaskartta

Helsingin opaskartta on kuvaustekniikaltaan yleistetty paikannuksen ja opastuksen avuksi tuotettu kartta Helsingin alueelta. Opaskartta tuotetaan Helsingin kaupunkiympäristötoimialan kaupunkimittauspalvelujen ylläpitämistä kartta-aineistoista yleistämällä mittakaavaan 1:10 000.

Helsingin opaskartta kattaa koko Helsingin kaupungin alueen, mukaan lukien merialue. Aineisto tuotetaan kantakartan, osoitepäätösten, lainvoimaisten asemakaavojen, ilmakuvien ja muiden tietolähteiden avulla. Aineistoja päivitetään jatkuvasti, avoin data -julkaisu toteutetaan kerran vuodessa.

Opaskartta sisältää mm. seuraavat tiedot: nimistö, kadut, tiet ja rautatieyhteydet, julkiset rakennukset, kerrostaloalueet, pientaloalueet, teollisuusalueet, metsä- ja peltoalueet, luonnonsuojelualueita sekä kunnan rajat. Lisäksi kartassa on esitetty kaupunginosien ja osa-alueiden nimet sekä joitakin nähtävyyksiä ja julkisia palveluja.

Helsingin opaskartta julkaistaan rasterikuvatiedostona TIF-tiedostomuodossa. Rasterikuva asemoidaan koordinaattijärjestelmään TFW-tiedoston ja TAB-tiedoston avulla. Opaskartan voi ladata myös vektorimuotoisena raakadatana (ei kuvaustekniikka) WFS-rajapinnan kautta niin perinteisessä GML-muodossa kuin vektoritiilinäkin geojson, topjson, utfgrid ja mapbox-vector.

Aineisto on ladattavissa useissa eri formaateissa, mm. JSON, KML, CSV, Esri Shape ja XML. Saatavilla olevat formaatit löytyvät aina palvelun [GetCapabilities-kyselyn](https://kartta.hel.fi/ws/geoserver/avoindata/wfs?request=GetCapabilities) outputFormat-kohdasta. 

Huom! Rajapintapalveluiden aineisto on jatkuvasti päivittyvää. TIF-rasterisarjat julkaistaan noin neljä kertaa vuodessa.

**Koordinaatisto(t):**

- ETRS-GK25 (EPSG:3879). Ylläpitokoordinaatisto. Aineisto voidaan projektoida myös muihin koordinaatistoihin. Muut mahdolliset koordinaatistot löytyvät rajapintapalvelun GetCapabilities-dokumentista.

**Rajapintapalvelujen osoitteet:**

- WMS-rajapinta: [https://kartta.hel.fi/ws/geoserver/avoindata/wms](https://kartta.hel.fi/ws/geoserver/avoindata/wms?request=getCapabilities)
- WMTS-rajapinta: [https://kartta.hel.fi/ws/geoserver/avoindata/gwc/service/wmts](https://kartta.hel.fi/ws/geoserver/avoindata/gwc/service/wmts?request=getCapabilities)
- WFS-rajapinta: [https://kartta.hel.fi/ws/geoserver/avoindata/wfs](https://kartta.hel.fi/ws/geoserver/avoindata/wfs?request=getCapabilities)

**Julkaistut tasot:**

Rasteri:

- Opaskartta_Helsinki (myös WMTS)
- Opaskartta_Helsinki_harvanimi
- Opaskartta_Helsinki_harvanimi_harmaa
- Opaskartta_Helsinki_harmaa
- Opaskartta_Helsinki_4m
- Opaskartta_Helsinki_4m_harmaa
- Opaskarttasarja_Helsinki
- Opaskarttasarja_Helsinki_harmaa

Vektori:

- Opaskartta_harvanimi_nimisto
- Opaskartta_alue sisältää aluemuotoiset kohteet
- Opaskartta_alueenviiva sisältää aluekohteiden reunaviivat tai täyttösymbolin viivat (esim virtausnuoli, hautausmaa)
- Opaskartta_muuviiva sisältää kaikki muut viivakohteet
- Opaskartta_nimisto sisältää nimistökohteet ja osoitenumerot. Huom! opaskartan yleistysasteen vuoksi osa nimistä on lyhennetty, puuttuu tai ruotsinnos puuttuu. Kartta ei myöskään sisällä kaikkia mahdollisia osoitenumeroita.

Tags: alueet, julkiset-rakennukset, kartat, kaupunginosat, luonnonsuojelualueet, matkailu, nimistö, opaskartta, osoitteet, rautatiet, tiet
Organization: Helsingin kaupunkiympäristön toimiala